Geliefde SA mode-ontwerper sterfDennis Lloyd. (Foto: Facebook) Medelye stroom in vir Dennis Lloyd, die bekende mode-ontwerper en geliefde persoonlikheid in modekringe, wat Woensdag oorlede is. Hoewel die oorsaak van sy dood nie amptelik bekend gemaak is nie, blyk dit dat hy weens Covid-19 gesterf het. Lloyd (56), van Centurion, Gauteng, was ook bekend as huwelikbevestiger en doodsbegeleier. “Ek het nie woorde nie. My gunsteling-ontwerper, die man wat altyd seker maak ek kan deur ŉ ring getrek word vir die rooitapyt. ŉ Talentvolle mode-ontwerper, mode-ikoon. Ons sal jou mis, my liewe vriend,” het Sue Moodley geskryf. Lloyd was bekend as ontwerper van Dennis Lloyd Designs en eienaar van die Crystal Lace-boetiek.